ועדת הכלכלה, כנסת 18, פרוטוקול מספר 161, 2010-01-19 08:30

חמד עמאר: בוקר טוב.

חמד עמאר: אני פותח את ישיבת ועדת הכלכלה.

חמד עמאר: על סדר-היום: הצעה לסר היום (דיון מהיר) של מספר חברי כנסת: ישראל חסון, זאב בילסקי, יואל חסון ואני.

חמד עמאר: היום אני גם ממלא את מקומו של יו"ר הוועדה.

חמד עמאר: בכוונת משרד התחבורה והבטיחות בדרכים לבטל את סעיף 61א לפקודת התעבורה.

חמד עמאר: אני אתן לחבר הכנסת ישראל חסון להציג את הנושא ונתחיל בדיון.

חמד עמאר: חבר הכנסת ישראל חסון, בבקשה.

ישראל חסון: תודה אדוני היושב ראש, בוקר טוב לכולם.

ישראל חסון: מאז מגילת אסתר, האומר דברים בשם אומרם כאילו הביא גאולה לעולם.

ישראל חסון: אני נחשפתי לנושא הזה דרך עורך דין בן-ארי ואני מבקש, אם אתה מוכן, שהוא יציג את הדברים כפי שהוא הציג לי אותם ואחר-כך אוסיף כמה מילים.

יהודה בן-ארי: תודה .

יהודה בן-ארי: למעשה אני עומד מאחורי חקיקת הסעיף בקיץ 2006 באמצעות חבר הכנסת גלעד ארדן.

יהודה בן-ארי: הנסיבות היו נסיבות אישיות שעלו בחיי אדם בנסיבות שעליהם אנחנו מדברים.

יהודה בן-ארי: אני אתחיל ברקע מספרי.

יהודה בן-ארי: למעשה, ככל שאנחנו הצלחנו לשים יד על מידע, יש היום בישראל כ-350,000 שלולי רישיון בנסיבות שונות ובקטגוריות שונות.

יהודה בן-ארי: השאלה הבאה שאנחנו צריכים לשאול היא: כמה מהאנשים האלה נוהגים למרות השלילה?

יהודה בן-ארי: כמובן שלאף אחד אין מושג ולכן אנחנו נתלים באילנות גבוהים.

יהודה בן-ארי: בדוח מבקר המדינה בנושא מה-6.5.2009, הוא נוקב בהערכה של בין 60%-30% אנשים נוהגים למרות שלילת רישיון רישיונם, כלומר, סדר גודל פלוס מינוס 180,000-150,000.

יהודה בן-ארי: המספר הבא שאנחנו נדרשים אליו הוא כמה נתפסים בפועל.

יהודה בן-ארי: כפי שאנחנו יודעים, פלוס מינוס, 5,000, במקרה הטוב בשנה.

יהודה בן-ארי: בנושא שלילת הנהיגה יש שתי בעיות קשות.

יהודה בן-ארי: אחת, זה ביזוי שלטון החוק בצורה מוחלטת והשנייה היא סכנה לחיי אדם.

יהודה בן-ארי: כשמדברים על סכנה לחיי אדם ניסינו למצוא נתונים כדי לקשור את הדברים, דרך המשטרה דרך משרד התחבורה.

יהודה בן-ארי: ניסיתי לעשות הצלבה בין התאונות לבין שלולי רישיון והתקשיתי לקבל את הנתונים.

יהודה בן-ארי: יחד עם זאת, מצאתי בלשכה המרכזית לסטטיסטיקה, לגמרי באקראי, נתון ל-2007, תחת הכותרת "אין רישיון".

יהודה בן-ארי: ניסיתי להבין האם זה בלי רישיון או בשלילת רישיון אבל לא הצלחתי לקבל תשובה.

יהודה בן-ארי: מדובר על כך ש- 2.5% מהנהגים שמעורבים בתאונות קטלניות נוהגים ללא רישיון, סה"כ 14 נהגים, ו-104 נהגים בתאונות קשות שמהווים 4%, כולם תחת הכותרת של "ללא רישיון".

יהודה בן-ארי: המסקנה היא, שיש לנו סכנה ברורה לשלום הציבור וגם בעיה מתמשכת של ביזיון החוק.

יהודה בן-ארי: צריך להבין, אין היום במדינת ישראל דרך להוריד אפקטיבית מהכביש נהג שרישיונו נשלל.

יהודה בן-ארי: זאת אומרת, שאם בית המשפט פסק שיש נהג שמהווה סכנה לציבור בהיותו יושב על הגה ונוהג, אין היום דרך אפקטיבית להוריד אותו.

יהודה בן-ארי: למעשה, גם אם נשלל רישיונו לצמיתות ביציאה מבית המשפט, זה בגדר המלצה בלבד ואולי אתה תגלה אזרחות טובה.

יהודה בן-ארי: כמדינת ישראל, כממשלת ישראל, ככנסת, אנחנו צריכים להבין שזה המצב ואז להחליט.

יהודה בן-ארי: האם אנחנו מקבלים את המצב הזה או שאנחנו לא מקבלים את המצב הזה?

יהודה בן-ארי: אם אנחנו לא מקבלים את המצב הזה, יש לזה רק פיתרון אחד וזה הכרזה על הנושא הזה כבעיה אסטרטגית שמאיימת על שלטון החוק וביטחון הציבור.

יהודה בן-ארי: במידה ואנחנו מקבלים את ההכרזה הזאת אז יש כמה צעדים שאנחנו צריכים לנקוט.

יהודה בן-ארי: הראשון שבהם, והקל יחסית ליישום, למרות שמבחינה טכנית יכולים להיות קשיים טכניים כאלה ואחרים, זה לחשוף את האנונימיות מעל הפנים של אלה שהם שלולי רישיון.

יהודה בן-ארי: זאת אומרת, אם יש אמא שלוקחת את הילדים שלי ומסיעה אותם, אני רוצה לדעת שרישיונה לא נשלל.

יהודה בן-ארי: אין פה שום בעיה של פרטיות.

יהודה בן-ארי: רק אתמול דווחנו שקרס האתר של משרד החקלאות שהפיץ את השמות של הכלבים ואת הכתובות וג'וניור כלבו של ראש הוועדה מככב.

לאה ורון: אגב, התקנון עדיין לא אושרו על ידי ועדת הכלכלה, על אף הפרסום בעיתון.

יהודה בן-ארי: בקיצור, מזה 3.5 שנים, מאז חקיקת החוק, שקבע שהמשרד לביטחון פנים יפרסם את המאגר, אני במעקב שנתי.

יהודה בן-ארי: כל פעם אומרים לי שמדברים וזה בסדר, עד שבנובמבר האחרון פתאום הודיעו שזהו, העניין גדול על מדינת ישראל, לא מסוגלים לפתור את הבעיה הזאת.

יהודה בן-ארי: אני חושב שיש פה בעיה, שעד שלא תיקבע עדיפות אסטרטגית לנושא של הורדת שלולי רישיון מהכביש, אז כל הבעיות הטכניות לא תיפתרנה.

לאה ורון: אמרת שבנובמבר האחרון פורסם שהמאגר לא יהיה, למה אתה מתכוון?

לאה ורון: האם ראית תזכיר של הצעת חוק?

יהודה בן-ארי: כן, קיבלתי את התזכיר.

ישראל חסון: אני גם קיבלתי תשובה בכתב ממשרד התחבורה שאומר שזה לא יהיה.

ישראל חסון: בתשובה לשאלה לשר התחבורה.

ישראל חסון: בשבוע שעבר קיבלתי תשובה מנומקת למה הם פועלים לביטול התקנות, שנובע מסיבות טכניות, אבל תכף אתייחס.

יהודה בן-ארי: אני סיימתי.

ישראל חסון: אדוני היושב ראש, אני רוצה לומר לך את הדבר הבא.

ישראל חסון: אני חושב שאחד הכשלים הגדולים שלנו בתחומים של אכיפת החוק, זה טיפוח התרבות.

ישראל חסון: בעיניי זה הרבה יותר חשוב מהרבה אמצעים טכנולוגיים, שאני לא מזלזל בהם.

ישראל חסון: הרבה יותר מכמות כוח אדם, זה טיפוח התרבות.

ישראל חסון: יש שני סוגים של אנשים ששוללים מהם רישיון.

ישראל חסון: אחד זאת שלילה מנהלית, אם לא שילמת קנסות וכדומה, ויש שלילה שהיא כתוצאה מסיכון.

ישראל חסון: אני מודה ומתוודה שכשאני שומע בתחום של האלכוהול כל יום שבת בבוקר נתפסים 80 איש שנוהגים במצב של כמות אלכוהול גבוהה בהרבה מהמותר - - -

חמד עמאר: לפי הגדרת החוק זה שיכור.

ישראל חסון: מצב של שכרות.

ישראל חסון: אני ככה די יושב ושואל את עצמי: אם היו מפרסמים שיש 80 מפגעים שעכשיו מסתובבים ברחבי הארץ, מה היה קורה לנו?

ישראל חסון: המדינה הזאת היתה נכנסת להסגר.

ישראל חסון: כולם, כל היחידות, כל הצבא, כל המשטרה היו באוויר, וכולנו היו במרדף עד שלא היינו מביאים את מספר 81, כלומר, את זה שעומד לפתוח את הבקבוק.

ישראל חסון: אנחנו דיי אדישים.

ישראל חסון: אני אומר לך, הנימוק שאני קיבלתי הוא של בעיה טכנולוגית בהתאמה שבין הנהלת בתי המשפט, ביכולת להעביר את החומר מהנהלת בתי המשפט, דרך המשרד לביטחון פנים, ברמה העדכנית.

ישראל חסון: אני מבין מה החשיבות של לבוא ולומר עדכני, כי בעצם אתה מכריז הכרזה משפטית.

ישראל חסון: אני אומר לך, לבוא ולומר שלא מצאנו את הפיתרון לדבר הזה ובשל כך, אני אומר במשתמע, אני ממשיך להקל על עבריינים להתנהל, חבר'ה, זאת תשובה רעה מאוד מכל משרד.

ישראל חסון: אני אומר לך, אם זה היה בתחום הביטחוני, היו מושיבים 3 אנשים שיקבלו כל יום נתונים מהנהלת בתי המשפט והיו מקלידים את זה.

ישראל חסון: התעוררו אצלי גם שאלות אחרות.

ישראל חסון: סליחה שאני מטריח אתכם בשאלות שעלו לי בראש.

ישראל חסון: הרי מהנהלת בתי המשפט זה חייב להגיע למסוף של השוטר.

ישראל חסון: אם זה לא מגיע למסוף של השוטר בזמן אמת, אז אם הייתי מודאג אז אני בהיסטריה.

ישראל חסון: זאת אומרת, זה חייב להגיע למסוף של השוטר בניידת.

ישראל חסון: אם זה מגיע לשם, מה פריצת הדרך הטכנולוגית להעביר את זה לאינטרנט?

ישראל חסון: שמע, אני אמר לך, אני מציע לכל מי שעומד להשיב, שייקח בחשבון רק דבר אחד.

ישראל חסון: בתחום של המידע, ושל ניהול מידע וביטחון מידע, אני שותף לשני פרסי ביטחון ישראל.

ישראל חסון: אני מבקש שלא תיתנו לי תשובות שהן לא לעניין.

ישראל חסון: אני יודע מה זה לקחת אינפורמציה ממחשב אחד ולהעביר אותו לשני.

ישראל חסון: אני יודע מה זה להגן, אני יודע גם מה זה דיוק.

ישראל חסון: אז אם צריך, בעניין הזה, להשקיע תשומות בשביל לתת לנו פיתרון לסדר גודל של אכיפה יותר טובה על 4% מתאונות הדרכים הקשות והקטלניות במדינת ישראל, בבקשה.

ישראל חסון: אנחנו באיחור של 4 שנים.

ישראל חסון: תודה.

חמד עמאר: אני אקרא רק את דברי ההסבר של הצעת החוק הממשלתית.

חמד עמאר: "מטרת החוק היא לסייע בצמצום התופעה של עשרות אלפי עבריינים הנוהגים בזמן שרישיונם נפסל בלי שרשויות האכיפה מצליחות לאתרם.

חמד עמאר: נהגים אלה מסכנים את ציבור הנהגים, הנוסעים והולכי הרגל.

חמד עמאר: כמו כן, פרסום המידע בציבור מהווה תמריץ לנהגים שרישיונם נפסל כאמור להימנע מנהיגה בתקופת הפסילה".

חמד עמאר: אלה דברי ההסבר של הממשלה בזמן שחוקק החוק.

חמד עמאר: אני רוצה לתת רשות דיבור למציע הנוסף, זאב בילסקי, ואחר-כך נפתח את הדיון.

זאב בילסקי: תודה רבה אדוני היושב ראש.

זאב בילסקי: הקדמתי ובאתי במיוחד מרעננה כי ראיתי מה הולך להיות פה היום.

זאב בילסקי: אמרתי לעצמי שאולי בגלל שאני חבר חדש בכנסת אני לא קורא טוב, אני לא מבין טוב, זה באמת לא יכול להיות.

זאב בילסקי: אבל אחר-כך התחלתי להבין מה קורה פה.

זאב בילסקי: אני רוצה לספר לך, אדוני היושב ראש, מה היה לי לפני כמה שנים.

זאב בילסקי: בתפקידי הקודם הגעתי לאוסטרליה ויש לנו שם שליחים של הסוכנות היהודית.

זאב בילסקי: אני רואה את השליח בפרצוף לבן.

זאב בילסקי: הוא אמר: אל תשאל מה קרה לי.

זאב בילסקי: אשתי מצאה מקום עבודה והיא נוסעת למקום העבודה שלה ופתחו מנהרה חדשה שקיצרה ב-20 דקות את זמן ההגעה שלה.

זאב בילסקי: היא נסעה דרך המנהרה והיא לא שמה לב שכתוב שהמהירות המותרת היא 70 ובטעות היא נסעה על 80.

זאב בילסקי: אל תשאל מה קרה.

זאב בילסקי: היא נסעה ביום שני בבוקר, ביום שלישי וביום רביעי.

זאב בילסקי: ביום חמישי כבר הגיע הביתה הדוח הראשון, ביום שישי הדוח השני, ובשבת הדוח השלישי.

זאב בילסקי: ואז אני אומר: באמת כמו אצלנו.

זאב בילסקי: עכשיו אני מודיע לך שהשליח הזה ואשתו וחבריו לא ייסעו יותר קילומטר אחד יותר.

זאב בילסקי: עוד דבר, הם צריכים תוך שבוע לשלם את הקנס.

זאב בילסקי: אם לא, בא שוטר ולוקח אותם לתחנה לשלם.

זאב בילסקי: כשאני מבין מה הולך פה, איך אנחנו מדינה- עכשיו אנחנו הולכים להתקבל למועדון הכלכלי היוקרתי ואיך אנחנו שלחנו ופרסנו בית חולים שדה.

זאב בילסקי: איך אנחנו לא מסוגלים לתת דוח?

זאב בילסקי: אנחנו מסוגלים לראות ממטוסים ללא טייס מספר של אוטו בעזה, אבל לא מסוגלים לצלם אדם ותוך 48 שעות שיהיה אצלו הדוח.

זאב בילסקי: במקום זה אנחנו שמים ניידות, פותחים את הדלתות, השוטר מתפרץ.

זאב בילסקי: רק בזה יש תאונות, רק מכל הבלגן הזה של עצירה.

זאב בילסקי: עכשיו אני מסתכל ורואה שהממשלה לא מסוגלת לטכנולוגיה כל-כך פשוטה ומבקשת לבטל את זה.

זאב בילסקי: לכן אני מבקש, אדוני היושב ראש, לא רק בגלל הדבר הזה, בגלל כל מה שאנחנו צריכים לעשות.

זאב בילסקי: זה שנוהגים פה במדינת ישראל עשרות אלפי נהגים פסולי רישיון ולא הצלחנו להגיע אליהם, זה שלמדתי פה שבמשך שנים בית המשפט צריך להוכיח שאני קיבלתי את הדוח.

זאב בילסקי: עכשיו משנים את חזקת המסירה.

זאב בילסקי: יא אללה, איזה דבר.

זאב בילסקי: 17 שנה שלחתי ארנונה לאנשים, קיבלת לא קיבלת, אחי, תשלם.

זאב בילסקי: אם לא תשלם יש לנו דרכים.

זאב בילסקי: לא חשבתי לרגע שאני צריך להוכיח לו.

זאב בילסקי: ללכת ל-25,000 תושבי רעננה ולגיד שלום אדוני הנה הארנונה שלך.

זאב בילסקי: שנים אנשים לא קפצו, לא עשו שום דבר, רק עכשיו זה מתחיל.

זאב בילסקי: אני כבר לא מדבר על העניין הבטיחותי.

זאב בילסקי: איפה כיבוד החוק במדינת ישראל?

זאב בילסקי: לא פלא שאחר-כך אצלנו תמרורים זה רק המלצה.

זאב בילסקי: כל אחד עושה מה שבראש שלו כי אין דין ואין דיין.

זאב בילסקי: עכשיו הממשלה תבוא ותבקש, בגלל שהיא לא מסוגלת להסתדר עם העניין, אז אני סמוך ובטוח שהצעתו של חבר הכנסת חסון, ואני מוכן להצטרף לצוות שיקליד.

זאב בילסקי: בזמן האחרון אני כבר מקליד לא רע.

זאב בילסקי: אי-אפשר היום לוותר לממשלה שהיא תרים ידיים בגלל נימוקים טכניים שהיא לא מסוגלת לעשות את המאגר הזה.

חמד עמאר: מי ביקש לדבר?

לאה ורון: נמצא פה עורך דין יואל הדר, היועץ המשפטי של המשרד לביטחון פנים.

יואל הדר: בוקר טוב.

יואל הדר: אני מבקש להתייחס לאמירות שהיו קצת קשות, שהממשלה מבזה את החוק או מעוניינת לבזות את החוק.

יואל הדר: נהפוך הוא.

חמד עמאר: מי אמר שהממשלה מנסה לבזות את החוק?

יואל הדר: עורך דין בן-ארי אמר שזה ביזוי.

יהודה בן-ארי: אי אכיפה זה ביזוי החוק.

יואל הדר: זה לא החוק של הנהגים, זה חוק של הממשלה.

ישראל חסון: הוא אומר שכמות הנהגים שנוסעים ללא רישיון, זה ביזוי החוק.

לאה ורון: ואיך אתה מגדיר את העובדה שהחוק התקבל ב-2006 ועד כה לא הוקם המאגר?

יואל הדר: החוק הזה שהתקבל היה בהצעת חוק פרטית שכשהממשלה נתבקשה לדון בזה, ראתה מצד אחד את הבעייתיות של הנושא.

יואל הדר: הנושא הוא בעייתי, אף אחד לא מנסה להכחיש את זה.

ישראל חסון: מה הבעייתיות?

יואל הדר: מצאו איזה חלופה מסוימת שלא הצלחנו במעמד חקיקת החוק, כי החקיקה היתה יחסית דיי מהירה, לא הצלחנו לבחון את המשמעויות של קיום החוק.

חמד עמאר: הצעת החוק היתה צריכה להיות ב-24.4.2007.

יואל הדר: לדעתי, לפני זה.

יואל הדר: החוק נכנס ב-2006, היו לנו 9 חודשים והיינו זקוקים לעוד תקופה מפני שנאלצנו לבחון את המשמעות של הכנסת החוק לתוקף.

יואל הדר: התעוררו בעיות.

יואל הדר: לפחות שני חברי כנסת באים מגוף שלטוני שמבין את הבעייתיות שאחרי זה צריך לבחון משמעות של דבר.

יואל הדר: אני רוצה להסביר את המשמעות, מדוע התקשינו בהכנסת החוק וזה לא רק עניין של מחשוב.

יואל הדר: אני מבקש להסביר מדוע התקשינו.

יואל הדר: הרי הרצון שלנו הוא כן להכניס את החוק.

יואל הדר: המעמד פה הוא לא נוח לנו.

יואל הדר: לא נוח לנו לעמוד ולהסביר מדוע אנחנו רוצים לבטל חוק אלא להיפך.

יואל הדר: אנחנו נדרשים לתת מענה באופן כזה שנהגים שרישיונם נפסל יירשמו במאגר ונהגים שלא צריכים להירשם במאגר, לא יירשמו במאגר מכל מיני סיבות.

יואל הדר: לא יכול להיות מצב שנהג שלא אמור להיות רשום יהיה רשום שם בגלל שיש לנו בעיה.

יואל הדר: בשני הכיוונים אנחנו צריכים לבחון את העניין הזה.

חמד עמאר: לא הבנתי.

יואל הדר: אני אסביר.

יואל הדר: נהגים שרישיונם נפסל מעל 60 יום על ידי בית משפט, צריכים להיות רשומים בתוך המאגר של האינטרנט.

יואל הדר: אבל, לא יכול להיות מצב שבגלל שלנו יש בעיות, ואני אסביר עוד מעט מדוע יש לנו בעיות, נהגים תמימים יהיו רשומים במאגר מפני שיש לנו בעיה בתחום הזה.

יואל הדר: לא יתכן מצב שאדוני יהיה רשום בתוך המאגר בזמן שלא עברת כל עבירה.

יואל הדר: נכון?

יואל הדר: עכשיו אני אסביר מה קורה.

יואל הדר: חלק ניכר מההחלטות בבית המשפט לתעבורה נעשות שלא במעמד של הנהג וזאת מכל מיני סיבות.

יואל הדר: ברגע שהשופט מחליט שהרישיון שלו פסול, לא מאותו הרגע הרישיון פסול אלא צריכים לשלוח את פסק הדין אליו והוא צריך לאשר את זה ורק מאותו רגע הרישיון שלו נפסל.

יואל הדר: ברגע שהוא מקבל את ההודעה, רישיונו נפסל.

יואל הדר: הזמן שנכנס לתוקף זה ברגע שהוא מפקיד את הרישיון אבל בעצם זה מרגע שהוא מקבל את זה.

יואל הדר: זאת אומרת, שאי-אפשר להעביר למשטרה באותו רגע אלא רק כאשר ההזמנה לדין חוזרת לאיזה תיק ידני של בית המשפט.

ישראל חסון: סליחה, אדוני.

ישראל חסון: במסוף המשטרתי באותו רגע נתון, יש פסק דין ואתה שלחת את ההודעה.

ישראל חסון: הבן אדם לא רוצה לקבל את ההודעה ממך בדרך כזאת או אחרת.

ישראל חסון: יכול לקחת חודש, חודשיים, חמישה חודשים עד שהוא יקבל.

יואל הדר: זה לא מגיע למסוף המשטרתי באותו רגע כי הרישיון נפסל אבל הנהג לא יודע על זה.

ישראל חסון: שים לב למה שאתה אומר לי.

ישראל חסון: שיכול להיות שאדם, מסיבות של סכנה, לא מסיבות כלכליות – הרי, קנס ושלילת רישיון זה כמעט תהליך אוטומטי אבל מסיבה של מסוכנות לא מסרת לו את פסק-הדין והוא ממשיך לנסוע.

יואל הדר: לפי החוק הקיים היום, רק ברגע – גם אם סירב לקבל זה נחשב שהוא מקבל.

יואל הדר: ברגע שזה הגיע לדואר והוא סירב לקבל - - -

ישראל חסון: עזוב, זה ברור לי.

ישראל חסון: אני שואל אותך שאלה.

ישראל חסון: ההסבר שלך גורם לי להיות עוד יותר מטרד.

ישראל חסון: אדם ביצע עבירות לא מנהליות אלא עבירות חמורות שיש בהן סכנה.

ישראל חסון: בית המשפט פסק לו שלילת רישיון.

ישראל חסון: בשל העובדה שאתה לא הגעת אליו הוא יכול להמשיך לנסוע עוד שנה או שנתיים?

חוה ראובני: יש תיקון חקיקה מלפני כשבועיים מטעם ועדת החוקה, שקבע שבהתקיים נסיבות מסוימות של ההזמנה למשפט הזה, יש חזקת מסירה של הודעת מסירה.

חוה ראובני: זה חם מהתנור מלפני שבועיים.

ישראל חסון: בסדר.

ישראל חסון: אני רוצה לומר לך משהו.

ישראל חסון: המציאות של החוק שחוקק ב-2006 היא, שבשלוש וחצי השנים האחרונות בעצם אדם יכול היה רישיונו להישלל מסיבות של מסוכנות, עבירות שיש בהן מסוכנות, והוא יכול לנהוג כי הוא לא קיבל את השלילה.

יואל הדר: החוק לא שינה דבר, המטרה של החוק זה רק פרסום באינטרנט.

זאב בילסקי: מתוך 82,000 איש פסולי נהיגה, בערך חצי מהם נוהגים.

זאב בילסקי: חלקם נפסלו לשנים ארוכות וינהגו שנים ארוכות רק בגלל הנושא הזה שאף אחד לא התעורר בנושא של חזקת מסירה.

זאב בילסקי: לכן ידידנו המכובד אומר אני ממשלה, אני לא צריך להתאמץ יותר מידי.

זאב בילסקי: אם לפי החוק האדם לא פסול, אני לא יכול לעשות שום מאגר ושום דבר.

זאב בילסקי: עכשיו יש נהגים שנוהגים שנים.

זאב בילסקי: יכול להיות שהרישיון שלהם נפסל לצמיתות, יכול להיות שהם הרגו אנשים ויהרגו אנשים נוספים, אבל בגלל שאנחנו לא יכולים לשים אותו במאגר הוא למעשה לא פסול.

זאב בילסקי: עכשיו הוא ינהג עוד שנים רבות.

זאב בילסקי: תעצור אותו ניידת: שלום אדוני, תודה רבה.

זאב בילסקי: אתה מבין?

זאב בילסקי: רק נס יביא לכך שיעצרו אותו מלנהוג.

זאב בילסקי: נכון?

יואל הדר: אדוני מדבר על נושא של שלילת רישיון.

יואל הדר: אם השופט יחליט שצריך לשים את אותו אדם במעצר, אז יש דרכים חלופות לעניין הזה.

חמד עמאר: אנחנו דנים בענייני שלילה.

ישראל חסון: בוא לא נתחמק הבעיה.

יואל הדר: הבעיה לא נגמרת בזה.

יואל הדר: אותו אדם קיבל הזמנה לדין ובמעמד צד אחד ביקש לבטל את ההחלטה של בית משפט.

יואל הדר: גם בדבר הזה השופט כותב כמבוקש, וגם זה לא נכנס אוטומטית לתוך המחשוב של בית המשפט.

יואל הדר: גם אם אותו אדם הגיש ערעור על ההחלטה, זה לא דבר שנעשה אוטומטית.

ישראל חסון: כמה שלולי רישיון יש לך היום במסוף המשטרתי שלך?

ישראל חסון: .

ישראל חסון: אני מתפשר על הטוב מאוד, תגיד לי את הטוב, כמה?

יואל הדר: נציגי המשטרה נמצאים בדרך והם יוכלו לתת את התשובה המדויקת.

ישראל חסון: אני מצטער, אדוני היושב ראש.

ישראל חסון: אני שואל שאלה.

ישראל חסון: זאת בקשה לדיון - - -

יואל הדר: אנשי אגף התנועה נמצאים בדרך.

ישראל חסון: אפשר שמישהו יתקשר אליהם ויגיד לנו את המספר?

ישראל חסון: אני אומר לכם למה.

יהודה בן-ארי: בתסקיר לביטול הם כותבים 300,000 שלילות שצריכות להיכנס למערכת.

ישראל חסון: אני שואל כמה יש היום.

ישראל חסון: אני שואל את השאלה הזאת מהסיבה הפשוטה - - -

חוה ראובני: ה-300,000 כוללים פסילות היסטוריות מאז קום המדינה, מלפני תוקף החוק והם כוללים אנשים שאולי אפילו לא גרים בארץ.

ישראל חסון: האם גברתי יודעת לענות לנו על השאלה כמה יש היום?

חוה ראובני: אני ממשרד התחבורה ואין לי את הנתונים.

ישראל חסון: בואי נשים את זה רגע בצד.

חמד עמאר: חבר הכנסת חסון, אני אבהיר איך התנהל הכול.

חמד עמאר: החוק על המאגר התקבל ב-18.7.2006 והמאגר היה צריך לעלות אחרי 9 חודשים.

חמד עמאר: ב-27.11.2007 הממשלה ניסתה לדחות את זה והביאה את זה לכנסת.

חמד עמאר: זאת היתה הצעת חוק של המשרד לביטחון פנים שביקש לדחות כניסה לתוקף של החוק בעניין המאגר בשנה נוספת ל-24.10.2008.

חמד עמאר: גם הבקשה הזאת לא התקבלה לכנסת.

חמד עמאר: אנחנו מדברים פה כמעט על 4 שנים.

ישראל חסון: אדוני היועץ המשפטי, סליחה שאני קוטע אותך, אני לא אוהב לקטוע אנשים בדיבורם.

ישראל חסון: אני שואל אנשים מאוד פשוטה.

ישראל חסון: בסוף, משהו מגיע למסוף המשטרתי?

יואל הדר: בוודאי.

יואל הדר: הצפתי את הבעיות, לא אמרתי - - -

ישראל חסון: אני שואל שאלה מאוד פשוטה.

ישראל חסון: למה אני שואל כמה מופיעים?

ישראל חסון: אני רוצה לדעת שמישהו יגיד אלה איקס שלולי הרישיון על פי חוק נכון להיום וזה מה שמופיע במסוף.

ישראל חסון: נניח שלולי רישיון זה 100 ובמסוף מופיעים 20, נדון בדיון אחר לאחר נעלמו ה080, בוא קודם שים את ה-20.

חמד עמאר: אני אשאל את זה בצורה אחרת.

חמד עמאר: האם ידוע למשטרה כמה אנשים שרישיונם בשלילה מעורבים בתאונות דרכים?

חמד עמאר: יש לכם נתון כזה?

יואל הדר: אנשי אגף התנועה נמצאים בכניסה לכנסת והם תכף יגיעו לפה ויתנו את התשובות.

חמד עמאר: לפי הנתונים שלכם ב-2007 30,000 איש היו מעורבים בתאונות דרכים בזמן שרישיונם היה פסול .

חמד עמאר: האם הנתון שיש לנו הוא נתון נכון?

חוה ראובני: הנתון הזה לא מוכר לנו.

חוה ראובני: עורך דין בן-ארי ציטט קודם את הנתון הזה.

חוה ראובני: זה כולל שתי קבוצות.

חוה ראובני: יש שלולים שהם לא רק שלולים משטרתיים כי יש גורמים אחרים ששוללים.

חוה ראובני: שלולים אחרים לא נמצאים במאגר.

חוה ראובני: יש כאלה שמעולם לא קיבלו רישיון.

חמד עמאר: חבר הכנסת ישראל חסון ביקש לדעת כמה נהגים שלולי רישיון יש היום וכמה מתוך שלולי הרישיון מעורבים בתאונות דרכים?

חמד עמאר: האם יש לכם נתונים?

חוה ראובני: לנו אין.

ישראל חסון: אדוני היושב ראש.

ישראל חסון: אני מוכרח לומר לך את הדבר הבא.

ישראל חסון: אנחנו מדברים פה בדיון בחיי אדם.

ישראל חסון: אם הייתי הולך לרופא עם כמות כזאת של נתונים, לא הייתי לוקח ממנו אקמול.

ישראל חסון: לא יכול להיות שזאת ההתייחסות, תסלחו לי.

ישראל חסון: אי-אפשר לבוא לדיון בכנסת ברמה כזאת של נתונים.

ישראל חסון: אני ממש מצטער, הן משרד התחבורה והן המשרד לביטחון פנים.

ישראל חסון: אותי לא מעניינת משטרת התנועה.

חנן אהרון: למשרד התחבורה יש נתונים על פסילות שלנו.

חנן אהרון: משנת 2004 יש 60,000 פסולים, לפי שיטת הניקוד.

חמד עמאר: אני לא מדבר על שיטת הניקוד, אני מדבר באופן כללי.

ישראל חסון: משרד התחבורה, מבחינתי, יש לו בנושא הזה איזו אחריות שהיא חופפת לאחריות של המשרד לביטחון פנים.

ישראל חסון: מה לעשות, יש את הרשות הלאומית למניעת תאונות דרכים - - -

זאב בילסקי: היא לא חופפת, היא מעל.

זאב בילסקי: מי שאחראי על כל הנושא הוא משרד התחבורה.

זאב בילסקי: לכן קראו לו משרד התחבורה והמאבק בתאונות דרכים.

ישראל חסון: אנחנו יושבים פה ושואלים שאלות פשוטות.

ישראל חסון: אתה יודע מה?

ישראל חסון: אני אשאל אותך אחרת: תאר לעצמך שאת השאלות האלה שאתה שואל בתחומים אחרים בחיינו, שקשורים לחיי אדם, לא היו יודעים לתת לך תשובות עליהם.

חנין אהרון: אני סגן מנהל אגף הרישוי במשרד התחבורה.

חנין אהרון: מי שנדרש לתת פה נתונים, הרי אנחנו לא חיים על פסילות של בתי המשפט ואין לנו את הנתונים האלה.

חמד עמאר: אבל אחרי שנפסל רישיון של נהג, איפה הוא מפקיד את הרישיון?

חנן אהרון: אם הוא נפסל על ידי בית המשפט הוא מפקיד את הרישיון בבית המשפט - - -

חמד עמאר: זה לא מעודכן במסוף של משרד הרישוי?

חנן אהרון: אנחנו מקבלים את הפסילות - - -

חמד עמאר: אז אתם צריכים לדעת כי בסופו של דבר זה מגיע אליכם ואתם צריכים להוציא לו רישיון חדש.

חמד עמאר: הכול מתנקז אליכם, אל משרד הרישוי.

ישראל חסון: בואו נקים רשות מתאמת.

ישראל חסון: באמת, חבר'ה.

ישראל חסון: אהרון, אני אומר לכם ברצינות.

ישראל חסון: מהזווית פה זה נראה רע.

ישראל חסון: אני אומר לכם ביושר, זה נראה ונשמע רע.

ישראל חסון: אני אומר לך, זה באמת נראה ונשמע רע ואני אדם עדין.

ישראל חסון: באמת אני אומר לך – אז מה החכמנו?

ישראל חסון: עכשיו תגיד לי למה אי-אפשר?

ישראל חסון: מישהו יכול לענות לי למה אי-אפשר את מה שנכנס למסוף המשטרתי להעביר לאינטרנט?

ישראל חסון: אולי הקצינה שם רוצה לומר.

אפרת בורגנסקי: אני מהייעוץ המשפטי של המשטרה.

אפרת בורגנסקי: אני רוצה לענות.

אפרת בורגנסקי: ברשותך, אני רוצה להקדים ולענות על שאלות שנשאלו.

אפרת בורגנסקי: נהיגה בפסילה היא אחת מהעבירות החמורות בפקודת התעבורה וכך המשטרה מתייחסת אליה.

אפרת בורגנסקי: העונש שמתבקש על ידי התביעה המשטרתית בתיקים של נהיגה בזמן פסילה הוא מאסר בפועל.

אפרת בורגנסקי: אנחנו יותר ויותר מקבלים את הענישה הזאת בבתי המשפט.

אפרת בורגנסקי: כך אנחנו מתייחסים לעבירה הזאת, בשיא החומרה.

אפרת בורגנסקי: באותה נשימה, ועם קשר הדוק, הראיות הנדרשות להוכחה של עבירת הנהיגה בזמן פסילה, נכון להיום – אני לא מכירה את התיקון החדש לחזקת המסירה, אבל הראיות הנדרשות היום לפי החוק, אחד מיסודות העבירה, היא אותה ידיעה על פסילה.

אפרת בורגנסקי: זאת אומרת, המשטרה לא תוכל לבקש הרשעה של אדם בנהיגה בזמן פסילה אם לא הוכיחה שהאיש הזה ידע שהוא פסול.

אפרת בורגנסקי: יש דרכים מסוימות, לא דרך אחת, להוכיח שאדם ידע.

אפרת בורגנסקי: העובדה שאדם מסרב לקבל ויש לנו ראיות שניסו לתת לו והוא סירב לקבל, בזה הוא לא ייצא.

אפרת בורגנסקי: סירוב לקבל גם הוא יכול להיות ראיה ולהיחשב כידיעה.

אפרת בורגנסקי: אבל בהחלט, להבדיל מעניינים אחרים, לפחות נכון להיום, בטרם התקבל התיקון, יש חשיבות רבה לעניין הידיעה.

אפרת בורגנסקי: סעיף 61א לפקודת התעבורה דיבר וחייב, ובצדק, הקמת וקיום ניהול מאגר מהימן ונכון לכל רגע, מאותה סיבה ברורה שדיברנו כאן.

אפרת בורגנסקי: לא יעלה על הדעת שאם נפסלתי והפסילה שלי הסתיימה אתמול, השם שלי היום לא צריך להיות במאגר הזה.

אפרת בורגנסקי: להיפך, אם נפסלתי היום, השם שלי צריך להופיע החל מהיום באותו מאגר.

אפרת בורגנסקי: החשיבות הזאת של מאגר מדויק ואמין, הוא "הבעיה" שלנו.

אפרת בורגנסקי: אותו הקושי המהותי, אני לא מדבר על קושי טכני.

אפרת בורגנסקי: הקושי המהותי טמון בצורך הזה לנהל מאגר ואמין.

אפרת בורגנסקי: זה ברור שאי אפשר לוותר על האמינות והדיוק.

אפרת בורגנסקי: המשטרה בעצם טענה - - -

ישראל חסון: סליחה, המסוף המשטרתי מדויק ואמין?

אפרת בורגנסקי: אני מגיעה לזה.

אפרת בורגנסקי: המשטרה והמשרד לביטחון פנים הצביעו מהתחלה על הבעתיות שנובעת מהאלמנט המאוד מאוד חשוב הזה, של הצורך במאגר מדויק ואמין ועוד רגע אסביר למה.

אפרת בורגנסקי: עכשיו אגיע לשאלה שלכם.

אפרת בורגנסקי: גם כאזרח, המחשבה שיכול להיות שהמשטרה לא יודעת ברגע נתון, האם אדם זה או אחר שניצב בפניה, הוא פסול כרגע לנהיגה או לא, היא מחשבה מטרידה.

אפרת בורגנסקי: עם זאת, אחרי שאמרתי את מה שאמרתי – אני מניחה שנציג אגף התנועה יוכל לפרט יותר את האופן שבו מתבצעים הדברים בפועל בשטח.

אפרת בורגנסקי: עם זאת, אחרי שאמרתי את מה שאמרתי, אני מניחה שיהיה קל יותר להבין למה נהיגה בזמן פסילה, להבדיל ממעבר של נהג באור אדום, שאפשר להגיד שהשוטר ראה אותו, עבירה של נהיגה בזמן פסילה היא עבירה שנדרשות לה ראיות כמו לכל עבירה אחרת.

ישראל חסון: אפרת.

ישראל חסון: אני ממש לא אוהב לקטוע אבל אני אעשה את זה.

ישראל חסון: ההרצאות על המזלג גמרתי לפני 35 שנה בדיוק.

ישראל חסון: השאלות הן מאוד פשוטות.

ישראל חסון: המסוף המשטרתי מדויק או לא מדויק?

אפרת בורגנסקי: במסוף המשטרתי יופיע שאדם מסוים פסול לנהיגה.

אפרת בורגנסקי: עם זאת, על בסיס המידע הזה, אי-אפשר יהיה להביא את אותו אדם, למשל, בדין בגין עבירה בזמן פסילה.

אפרת בורגנסקי: מדוע?

אפרת בורגנסקי: משום שהדבר הזה הוא ראייה לכאורה.

אפרת בורגנסקי: כדי להביא אותו בגין עבירה בזמן פסילה, המשטרה תעכב אותו, תבדוק או תיתן לו הזמנה ליום הבא, תוציא את תיק בית המשפט, תבדוק שההחלטה היא בתוקף.

אפרת בורגנסקי: אני כבר אתן דוגמה לדברים שקורים לנו יום-יום.

ישראל חסון: גברתי, בעברית הכי פשוטה.

ישראל חסון: אם בתיק המשפט לא נרשם שיש מסירה, אז הפסילה לא בתוקף?

אפרת בורגנסקי: הפסילה בתוקף.

אפרת בורגנסקי: באותו רגע שהאיש פגש שוטר הוא יודע עליה.

ישראל חסון: אבל הוא לא עבר עבירה.

ישראל חסון: אני שואל אותך עכשיו שאלה.

ישראל חסון: המסוף המשטרתי הוא מדויק?

ישראל חסון: התשובה שלך היא שלילית.

אפרת בורגנסקי: הוא חלקי, הוא נותן אינדיקציה.

ישראל חסון: חבר'ה, אין חלקי מדויק.

ישראל חסון: סליחה גברתי היועצת המשפטית, אין חלקי מדויק.

ישראל חסון: הוא מדויק או לא מדויק.

ישראל חסון: את יודעת איך אומרים "פיקששת" בעדינות?

ישראל חסון: זה פגעת על-יד.

ישראל חסון: אם הוא לא מדויק אז תסלחו לי, באמת תסלחו לי.

אפרת בורגנסקי: אני אומר שוב.

אפרת בורגנסקי: המציאות היא, שאם ניתנה שלשום פסילה בבית המשפט וגם אם הפסילה הזאת מופיעה במחשב המשטרתי, בהחלט יתכן שהרגע שאני השוטר עוצר את האזרח ואומר לו: אתה נוהג בפסילה - - -

חמד עמאר: אני שואל אותך שאלה פשוטה.

חמד עמאר: לפי הנתונים שאת נותנת לנו, בכמה אחוזים המסוף המשטרתי לא מדויק?

חמד עמאר: על כמה אחוזים אנחנו מדברים?

דן שני: אני מאגף התנועה.

דן שני: אני מבקש להבהיר משהו.

דן שני: המסוף יכול לתת נתונים עובדתיים, והנתונים מדויקים ככל שיהיו, השאלה האם אדם נחשב נוהג תחת פסילה היא שאלה משפטית שהתשובה עליה ניתנת על סמך כמה נתונים.

דן שני: המסוף לא מסוגל, יש שם החלטה ערכית שיפוטית.

דן שני: אנחנו צריכים כמה נקודות זמן: מתי ניתנה הפסילה?

דן שני: מתי היא הודעה לו ומתי הופקד הרישיון?

ישראל חסון: אני מוכרח להגיד לכם משהו.

ישראל חסון: חבר'ה אתם מדהימים, אתם פשוט מדהימים.

ישראל חסון: שמע, זה פשוט מדהים מה שאתם אומרים.

ישראל חסון: אתם פשוט מפקירים אותנו, תסלחו לי שאני אומר את זה.

ישראל חסון: אני מבחינתי סיימתי את הדיון.

ישראל חסון: פה צריכים לשבת השר לביטחון פנים ושר התחבורה ומבחינתי מפכ"ל המשטרה.

ישראל חסון: אני אומר לך, לא יכול להיות שבית משפט יחליט שאני מסוכן לציבור, במונחים של אלפים, ואתם תשבו ותגידו לי שאני לא יודע למסור את המסוכנות הזאת ברמה של עורך דין שרוצה להוציא עכשיו הוצאה לפועל על זה שלא שילמתי משהו.

ישראל חסון: אתם לא יודעים למסור, אתם לא יודעים לשים במסוף את האנשים שהם שלולים ואתם לא יודעים לעצור.

דן שני: עם כל הכבוד, זאת לא רק שאלה של מסוף.

דן שני: ברגע שבית המשפט - - -

ישראל חסון: סליחה לי, אדוני.

ישראל חסון: אתה מדבר איתי במונחים פקידותיים על חיי אדם.

ישראל חסון: אני מודיע לך, אתה לא יכול להגיד לי שלאדם מסוכן אתה לא יודע למסור לו ביד לבית שלו עם שליח.

ישראל חסון: אדוני, תיקח מיליון שקל מתקציב המשטרה, תפעיל חברת שליחים שתיתן לך את זה.

דן שני: מי שמוסר גזרי דין זאת הנהלת בתי המשפט.

דן שני: אבל זכותו של אדם להישפט גם בהיעדרו בדיני תעבורה.

דן שני: מה לעשות, המחוקק איפשר את זה.

דן שני: אם היו מונעים את זה, אז אפשר היה לשפוט אדם רק בנוכחותו כמו במאסר.

ישראל חסון: הבנתי, אדוני.

ישראל חסון: תודה רבה לכם, שירות נפלא.

חמד עמאר: אני יכול לשמוע התייחסות של משרד התחבורה?

חוה ראובני: אדוני, למרות שחבר הכנסת חסון אומר שאלה טעמים פקידותיים, אני חייבת לחזור ולומר, למרות שזה לא מוצא כן, אלה מטעמים משפטיים.

חוה ראובני: כפי שאמרה עורכת הדין בורגנסקי, נהיגה בזמן פסילה זאת לא שאלה של שחור ולבן.

חוה ראובני: זה גם לא אכיפה של הוצאה לפועל שאפשר למסור בהדבקה על הדלת.

חוה ראובני: כיוון שמדובר בעבירות פליליות, המחוקק בבניין הזה קבע סדרה של תנאים כדי שפסילה תהיה בתוקף.

חוה ראובני: להכניס מידע לתוך אתר אינטרנט, שלא עומד בדרישות שהמחוקק קבע, כדי שפסילה תהיה אמינה, זאת תהיה שרלטנות, זאת תהיה פגיעה באזרח.

חוה ראובני: יש סדרה של מרכיבים משפטיים, לא בירוקרטים לתוקפה של פסילה.

ישראל חסון: תסלחי לי שאני אומר לך את זה.

ישראל חסון: אני מכיר מתוקף ניהולי את הייעוץ המשפטי.

ישראל חסון: שני סוגים של יעוץ משפטי.

ישראל חסון: אחד שיש לו פיתרון לכל בעיה ואחד שיש בעיה לכל פיתרון.

ישראל חסון: אני אומר לך, את יושבת פה עכשיו ואת יודעת את הנתונים שמונחים פה.

ישראל חסון: אלה נתונים שהם שלך, אלה נתונים שהם של ממשלת ישראל ואת אומרת מתוקף תפקיד, לעם שיושב בציון: רבותיי, אתם תשלמו 4% מתאונות הדרכים.

ישראל חסון: במילים אחרות, אני לא יודעת לצמצם את זה.

ישראל חסון: אין אחד שיודע להוריד את זה לאפס.

ישראל חסון: אני לא יודעת לעזור לכם לאכיפה.

ישראל חסון: למה?

ישראל חסון: ככה.

ישראל חסון: עכשיו את יכולה לתת לי הסברים מפה עד מחרתיים.

ישראל חסון: אולי תשבי גברתי, במקום שאני אטריד אותך ובמקום להטריד את כל הציבור, תשבי ותגידי לי מה נדרש בכדי להביא מהנהלת בתי המשפט את פסק הדין עד לכך – סלחי לי, לעשות לי ככה, באמת לא בבית ספרי.

ישראל חסון: אם את עושה לי ככה, נגמר הדיון מבחינתי.

חוה ראובני: אני חושבת שיש בינינו מחלוקת בסיסית על מקור הבעיה.

חוה ראובני: אדוני טוען שמקור הבעיה הוא מקור טכני ביצועי, העברת מידע ממקום למקום.

חוה ראובני: אנחנו טוענים שמקור הבעיה הוא מקור משפטי של מגוון רחב של טיעונים משפטיים.

ישראל חסון: גברתי, יש מצב של פסילה חד-חד ערכית?

ישראל חסון: משפטית יש כזאת?

חוה ראובני: יש.

ישראל חסון: אפשר לקבל את אלה לאינטרנט?

ישראל חסון: בואי נתחיל מהעשרה הראשונים, אפשר?

חוה ראובני: אתה אלה אפשר.

ישראל חסון: למה לא עשינו את זה עד היום?

חוה ראובני: כי אז נוצר מאגר מפלה שבו - - -

ישראל חסון: גברתי, את מי הוא מציל ואת מי הוא מפלה?

חוה ראובני: הוא מפלה את אלה שבאו לבית משפט, התייצבו שם, שמעו בהכנעה את גזר הדין ובו במקום הפקידו את רישיונם.

חוה ראובני: הוא מפלה לטובה את אלה ששיחקו, שלא באו לבית משפט ושהשמטתו מלקבל את המסירה.

ישראל חסון: עכשיו מה את אומרת לי?

ישראל חסון: את שמעת מה את אומרת לי עכשיו?

ישראל חסון: אני אומר לך, תקשיבי למה שאת אומרת?

חמד עמאר: אנחנו מתעסקים בחיי אדם.

ישראל חסון: תלכי רגע מהסוף להתחלה: אני מוכנה מסיבות טכניות, שלא הצלחתי להשלים את התהליך –גברתי, אלה סיבות טכניות, שלא הצלחת להשלים את תהליך האכיפה – תקשיבי לי, זה מה שאת אומרת לי.

ישראל חסון: יש לי פסק דין, לא הצלחתי להשלים את מסלול האכיפה, אני לוקחת סיכון בחיי אדם.

ישראל חסון: אתה יודעת מה, גברתי, זה מה שאת אומרת.

ישראל חסון: אין מה לעשות, את צריכה ללכת מהסוף להתחלה.

ישראל חסון: אם הנהלת בתי המשפט ואם משרד התחבורה שאחראי, יודע שיש לקונה הזאת, אז הוא צריך לבוא ולהגיד איך הוא מתגבר על הלקונה הזאת בשביל ליצור מצב שלא יהיה אחד שבית משפט שלל לו והוא ממשיך לנסוע.

ישראל חסון: לא יכולה להיות חשיבה אחרת.

חוה ראובני: על זה אין לנו ויכוח.

ישראל חסון: אז מה עשינו בזה?

ישראל חסון: מה את מספרת לי?

חמד עמאר: את רוצה להגיד לי שמבחינה משפטית, אין אפשרות להגיע למצב שכל מי שבית משפט החליט לפסול לו את הרישיון, יהיה באמת פסול רישיון?

יואל הדר: יש פיתרון, אדוני.

חמד עמאר: 4 שנים אנחנו מחכים לפיתרון.

יואל הדר: זה בכלל לא קשור לחוק הזה.

יואל הדר: החוק הזה ניתן באינטרנט, עם כל הכבוד זה לא במהות כד למנוע - - -

חמד עמאר: זה במהות.

חמד עמאר: אם הבת שלי נוסעת עם נהג והנהג הזה הוא פסול רישיון, אני רוצה לדעת.

ישראל חסון: אדוני היושב ראש, אתה רוצה לשמוע מה במהות?

ישראל חסון: מה שאתה חושף לשמש עכשיו – הרי מה אתה חושף לי לשמש?

ישראל חסון: האינטרנט מראה באיזה חוסר אתה.

יואל הדר: אדוני רוצה שכל העבריינים יהיו שם ולא חלק מהעבריינים שיואילו בטובם להתכבד ולהודיע.

חמד עמאר: אז לפחות שיפרסמו חלק מהעבריינים.

יואל הדר: מה שאדוני עושה פה, מה שחברי הכנסת עושים פה זה לבוא בטענה לרשות המבצעת, כשאנחנו לא הרשות המחוקקת.

יואל הדר: אם הרשות המחוקקת רוצה, שתתכבד ותודיע שאין דבר כזה שאדם יישפט במשפט תעבורה במעמד צד אחד.

יואל הדר: שכולם יבואו להישפט במעמד שני הצדדים.

יואל הדר: שכל האזרחים יגיעו לבית המשפט, יאבדו ימי עבודה, אבל כדי למנוע פגיעה בחיי אדם, זאת הדרך הנכונה לעשות את זה.

יואל הדר: בהחלט אפשר לעשות תיקון כזה בפקודת התעבורה וזה יפתור את הבעיה.

יואל הדר: כך אפשר יהיה להעביר את זה בצורה תקינה ואז זה יפתור את הבעיה - באים אלינו בטענות.

ישראל חסון: אתה יודע למה אני בא אליך בטענה?

ישראל חסון: אני אסביר לך.

ישראל חסון: סליחה שאני בא אליך בטענה.

ישראל חסון: הייתי מאוד שמח לבוא לשר.

יואל הדר: אני הנציג.

ישראל חסון: 3.5 שנים אתה יודע שמתקיימת לקונה, אתה יודע שהתקנה הזאת היא תקנה רצינית ואתה לא בא לפה ואומר לי: אדוני תקן את החוק.

יואל הדר: אני מבקש לומר בעניין הזה.

יואל הדר: 3.5 שנים לא נחנו.

יואל הדר: כל הזמן היו ניסיונות מטעמנו למצוא פיתרונות.

יואל הדר: כשהגענו למסקנה שאנחנו לא מוצאים פיתרון, רצינו לבטל את זה.

ישראל חסון: לבטל ומה לשים במקום?

יואל הדר: ניסינו לחשוב על חלופות.

יואל הדר: ניסינו לחשוב גם על חלופות בעניין הזה.

יואל הדר: עלו כל מיני רעיונות לחלופות, שנדחו מטעמים שונים.

יואל הדר: לכן הגענו למצב של חוסר ברירה.

יואל הדר: היום, אחרי כחודש וחצי מאז הוצאת התסקיר, עדיין לא באנו לבקש טיוטת חוק מהממשלה.

יואל הדר: עדיין משרד המשפטים סבור שאנחנו צריכים למצוא את החלופה הראויה.

יואל הדר: אם למישהו יש רעיון לחלופות הרצויות אני מוכן.

זאב בילסקי: יש לי שאלה.

זאב בילסקי: מידי פעם מתפרסמות בעיתון מודעות על ירושות, על מי שמבקש כלי ירי.

זאב בילסקי: יש כאלה מודעות של הממשלה.

זאב בילסקי: האם יש אפשרות, למשל, שאחת לשלושה חודשים משרד המשפטים או מי מטעמו יפרסם הודעה בעיתון של כל אלה שנשלל רישיונם?

זאב בילסקי: ואז לכתוב שהאנשים האלה והאלה מתבקשים לסור מייד כי רישיונם נשלל.

זאב בילסקי: אם אתה יכול לעשות את זה, אז יסתמו טענותייך כי אז יש כאלה במאגר שהיו בסדר והגיעו אליו ויש כאלה שמופיעים בעיתון ולא הגיעו.

זאב בילסקי: אז יש לפחות יש לך צידוק להגיד לא רשע וטוב לו אלא זה בעיתון וזה במאגר.

זאב בילסקי: תאמיני לי, בעיתון זה הרבה יותר גרוע מאשר במאגר.

זאב בילסקי: את זה אפשר לעשות?

חוה ראובני: זה דבר שמחייב שינוי בחקיקה כי המשמעות היא לא מסירה בפועל אלא חזקת מסירה של הודעה.

חוה ראובני: לא בטוח שהוא ראה את המודעה.

זאב בילסקי: את לא צריכה לשנות את החקיקה.

זאב בילסקי: אני לא אומר שהמודעה בעיתון תהיה במקום חזקת המסירה.

זאב בילסקי: כל מה שאני אומר, שאנחנו נחשוב על מחשבה יצירתית, נשים מודעה בעיתון ולכתוב שם שאנשים מתבקשים.

ישראל חסון: תיזהר מיצירתיות.

חמד עמאר: אני רוצה להבין.

חמד עמאר: בסופו של דבר אותו שלול רישיון פסול יודע על-כך?

חמד עמאר: ייקח חודש, ייקח חודשיים, בסופו של דבר מבחינה משפטית יודע?

חמד עמאר: אם הוא יודע בסופו של דבר, ברגע שהוא יודע תכניסו אותו למעבר.

חמד עמאר: בואו נתחיל עם אלה שמגיעים לבית משפט.

חמד עמאר: בואו נרדוף אחרי כל אחד ואחד וברגע שהוא יודע אנחנו נכניס אותו למאגר.

חמד עמאר: האם בנושא הזה יש לנו בעיה להכניס אותו למאגר?

יואל הדר: התשובה היא כן.

יואל הדר: אותו אחד שיודע מגיש בקשה במעמד צד אחד לבטל את זה והשופט נותן לו כמבוקש במעמד צד אחד.

יואל הדר: ואז הוא לא שלול כי השופט קבע שהוא לא שלול.

יואל הדר: ואז יש דיון במעמד שני הצדדים ואז הוא מגיש ערעור ואז בינתיים הוא לא שלול.

חמד עמאר: אז בינתיים לא מכניסים אותו למאגר.

ישראל חסון: יש איזה מסוף אחד שהוא נטו?

יואל הדר: התשובה היא לא.

חוה ראובני: הם כולם אינדיקציות.

חוה ראובני: נקודת פתיחה לחקירה פלילית.

ישראל חסון: זאת אומרת שיכול להיות שאת עוצרת אותי, מעכבת אותי ומטרידה אותי.

חוה ראובני: אני חוקרת.

ישראל חסון: לא, את מטרידה אותי.

חוה ראובני: יש אינדיקציה כי בית משפט החליט לגביך.

ישראל חסון: גברתי, מה זה את בודקת, לא בודקת?

ישראל חסון: למה את לא מסוגלת להגיע לחד-חד ערכי?

אפרת בורגנסקי: אפשר לתת לאדוני דוגמה מהחיים?

ישראל חסון: אני מבין שאתה תלוש, בבקשה תנחיתי אותי.

אפרת בורגנסקי: שוטרת עצרה אותך.

אפרת בורגנסקי: במסוף אתה מופיע כפסול ולא בכדי, אכן היה פסק דין שפסל אותך.

אפרת בורגנסקי: מה שאני לא יודעת ואין לי דרך לדעת ולעולם לא תהיה לי דרך לדעת – אתה מוציא מהכיס את ההחלטה מלפני רבע שעה, הרגע יצאתי מבית המשפט, שבו ביקשת מבית המשפט לדחות את הפסילה שלפני יום רק נודע לך עליה ואתה מקבל כמבוקש.

ישראל חסון: אפרת, אפשר לשאול אותך שאלה מהחיים?

ישראל חסון: לטעמי יש שתי סנקציות שהן הכי קשות בתחום התעבורתי.

ישראל חסון: אחד זה מאסר, שהוא דגל שחור והכרטיס האדום המובהק זה שלילי.

ישראל חסון: אני מדבר כרגע על שלילה ממסוכנות ולא שלילה מנהלית.

ישראל חסון: עשיתי עבירות חמורות ונשפטתי.

ישראל חסון: אלה שתי הסנקציות הכי חמורות שיש לך.

ישראל חסון: עכשיו תסבירי לי, למה, במצב שכולנו נלחמים בקו העליון של הלחימה בתאונות הדרכים, שזה שלילת רישיון, אני לא יודע להגיע למשהו שנותן לי מצב חד-חד ערכי?

ישראל חסון: זאת השאלה היחידה שיש לי.

ישראל חסון: אל תסבירי לי כמה זה מורכב, כי אם אני אתאר לכם עכשיו בתיאור מפורט ומשפטי איך מרכיבים גלגל בפנצ'ר, זה בלתי אפשרי.

ישראל חסון: אבל כבר נחתנו על הירח.

ישראל חסון: אני באמת אומר לכם, ברצינות, כולנו מדברים על תכונות דרכים.

ישראל חסון: אנחנו לא מתווכחים עם הסטטיסטיקות.

ישראל חסון: חבר'ה, זה משהו שהוא לא הגיוני לחלוטין, לשבת ולשמוע שאנחנו לא מסוגלים להגיע לחד-חד ערכי הזה.

אפרת בורגנסקי: בלחיצת כפתור?

אפרת בורגנסקי: בחקירה?

אפרת בורגנסקי: – אפשר.

ישראל חסון: תחליטי איך, אני אומר לך איך.

ישראל חסון: תגידי לי שצריך בשביל זה 4 אנשים.

ישראל חסון: יש לי בשבילך שאלה.

ישראל חסון: כמה נתונים בתחום של השב"כ את מקבלת כל יום על 4.5 מיליון?

ישראל חסון: סביר להניח שהרבה מאוד.

ישראל חסון: תארי לעצמך שהייתי אומר לך: תשמעי, נורא קשה לעדכן אותם בזמן אמת.

ישראל חסון: היית מקבלת את זה כתשובה על פיגוע אוטובוס?

ישראל חסון: למה את מקבלת את זה על תאונת דרכים?

יואל הדר: אדוני מביא את הדוגמה מהשב"כ.

יואל הדר: האם אפשר היה למנוע הרמטית מכל המחבלים להיכנס?

יואל הדר: האם אפשר היה למנוע את כל המסתננים להיכנס מגבול מצרים חד-חד ערכי?

יואל הדר: זה גם בעייתי.

ישראל חסון: לא זאת השאלה, כי אני לא מצפה ממך שתמנע מאה אחוז תאונות דרכים.

ישראל חסון: אבל אם תבוא אלי בשב"כ ותגיד לי שהמידע היה במסוף אבל לא ידעתי להגיע אליו כי הוא לא חד-חד ערכי ובגלל זה התפוצץ אוטובוס, אני אומר לך, יש לך אישור להחליף את ראש השב"כ.

חמד עמאר: אני רוצה לשאול את היועצים המשפטיים.

חמד עמאר: יש פיתרון משפטי?

חמד עמאר: חשבתם על פיתרון משפטי?

חמד עמאר: אנחנו 3.5 שנים אחרי חקיקת החוק.

חמד עמאר: האם חשבתם על פיתרון משפטי שאפשר להביא אותו לכנסת ולפתור את הבעיה?

חמד עמאר: אתם רוצים ללכת על הדבר הכי קל וזה לבטל את החוק.

חוה ראובני: אם אדוני ראה, בתוך תזכיר החוק נאמר במפורש שאין בהצעה לבטל משום הבעת עמדה מתנגדת לו.

חוה ראובני: ההיפך הוא נכון, גורמי הממשלה הנוגעים קיימו מספר דיונים בשאלת הדרכים האפשרויות מעשית והראויות משפטית להעמיד לרשות הציבור מידע אמין ועדכני על עבריינות תנועה של נהגים ובפרט נהגים מקצועיים.

חוה ראובני: זה נאמר במפורש בתזכיר החוק.

חוה ראובני: כל הנוכחים כאן מטעם הממשלה - - -

חמד עמאר: מה התשובה לשאלה ששאלתי?

לאה ורון: עורכת הדין ראובני, אפשר לקבל תזכיר של הצעת החוק כדי שנצלם כי אנחנו לא מכירים אותו?

חוה ראובני: תזכיר החוק הופץ.

לאה ורון: הוא לא מופץ לוועדות הכנסת.

יואל הדר: אני העברתי לוועדה.

חוה ראובני: אני אעביר במייל.

חוה ראובני: אדוני, אני רוצה להשלים את התשובה.

חוה ראובני: שר התחבורה והבטיחות בדרכים עומד לכנס בתחילת החודש הקרוב את ועדת השרים לענייני בטיחות בדרכים.

חוה ראובני: אחד משלושה נושאים שעל סדר-היום הוא נושא ביטול מאגר פסולים ותחליפים לו.

חוה ראובני: גורמי הממשלה קיימו במשך חודשים אחדים, לפני הפצת תזכיר חוק, מספר ישיבות לגבי תחליפים אפשריים ופיתרונות.

חוה ראובני: קיווינו לעשות את זה בד בבד עם ההצעה לתיקון החקיקה ולא רק להגיד לא ולהגיד גם מה כן.

חוה ראובני: לא הצלחנו עדיין להתכנס לפיתרון.

חוה ראובני: יחד עם זאת, זאת בהחלטה הכוונה.

חוה ראובני: בגלל שזאת הכוונה, תזכיר החוק אמנם הופץ אבל אנחנו לא ממשיכים איתו לוועדת שרים לחקיקה, הוא עדיין מונח בתוך הממשלה.

חוה ראובני: תהיה ישיבה של ועדת שרים.

חוה ראובני: גורמי הממשלה, משרד המשפטים, המשטרה, הרשות הלאומית לבטיחות בדרכים, משרד התחבורה, הנהלת בתי המשפט, כולם שותפים לתהליך עבודה שמתקיים מזה זמן, במחשבה של איך אנחנו מעמידים לרשות הציבור מידע שישפר את ההחלטות השיפוטיות והעבר התעבורתי פלילי של נהגים.

חוה ראובני: הכוונה היא לאו דווקא להתמקד בפסילות, כי לפעמים פסילות לא נותנות את התמונה המדויקת של מסוכנות של נהג.

חוה ראובני: יכול להיות לך נהג עם 60-70 עבירות תנועה ואף לא פסילה ארוכה אחת.

חוה ראובני: או שהוא היה פסול והיום הוא לא פסול.

חוה ראובני: היתה לו פסילה של שנתיים לפני 3 שנים והיום הוא לא פסול.

חוה ראובני: לפי החוק, המידע הזה לא יהיה באתר, אם הוא נשאר כמו שהוא היום.

חוה ראובני: מצד שני, יכול להיות לך נהג נקי לחלוטין, שברגע של טעות, הדליק את הרדיו תוך כדי נסיעה, איבד שליטה, תאונה עם 3 פצועים עם "צליפת שוט" והוא קיבל 3 חודשי פסילה, והוא כן יהיה במאגר.

חוה ראובני: אנחנו מחפשים את הנהג עם ה-80 עבירות.

חוה ראובני: החשיבה שלנו היא דווקא לתת את המידע.

חוה ראובני: למצוא דרך לשחרר יותר מידע על עבירות תעבורה חמורות ובפרט להתמקד בנהגים מקצועיים.

חוה ראובני: אנחנו חושבים על מסלולים שונים של הדבר הזה.

חוה ראובני: היו מספר דיונים, יהיו עוד.

חוה ראובני: ועדת שרים לענייני בטיחות בדרכים תדון בזה.

חוה ראובני: אנחנו בהחלט מתכוונים ללוות את ההחלפה של הדבר הזה.

חוה ראובני: שאל חבר הכנסת חסון, זה בלתי אפשרי לחלוטין?

חוה ראובני: אומרים פה וזה נכון.

חוה ראובני: אם בכל בית משפט ומשפט, שדן בהחלטות תעבורה, כל בתי המשפט תעבורה, בתי משפט מחוזיים, בתי משפט עליון, כולל ערעורים, כולל החלטות במעמד צד אחד, יהיה מישהו שבשנייה אחת, בשרבוט של שופט כמבוקש, יכניס את זה לתוך מסוף, יכול להיות זה אפשרי.

חוה ראובני: נתנו כאן דוגמה מהשב"כ, הלוואי והיו לנו את המשאבים שעומדים לרשות כוחות הביטחון למניעת פח"ע.

חוה ראובני: אין לנו אותם ואין מי שיישב - - -

ישראל חסון: לא כדאי לך לדעת את המספרים, באמת לא כדאי לך.

חוה ראובני: ישב פקיד בכל בית משפט, מהרגע שהוא נפתח עד הרגע שהוא נסגר - - -

ישראל חסון: גברת ראובני, האויב של הטוב זה הטוב מאוד.

ישראל חסון: אם את באה עכשיו ומבקשת ממני לתקן את כל השרשרת, בסוף את תגידי לי גם למיין אחרת את אזרחי מדינת ישראל ולפי זה נבחר רק כאלה שהם לא עבריינים.

ישראל חסון: אני לא הולך לשם.

ישראל חסון: אני אומר לך שכשאת באה אלי עכשיו ואתה אומרת לי – בואי נדבר עכשיו ברצינות.

ישראל חסון: על-סמך מה שאת אומרת לי, הפיתרון שאת מציעה לי היום הוא פיתרון לעוד שנתיים שלוש והוא לא פיתרון לפני כן.

ישראל חסון: תהליך חקיקה זה שנה ומשהו.

ישראל חסון: תהליך יישום של זה, זה עוד שנה ומשהו.

ישראל חסון: עכשיו את רוצה לחיות עם המציאות הזאת.

ישראל חסון: אני שואל שאלה לא בתחום המשאבים הגדולים, בסדר?

ישראל חסון: אני רוצה להגיד לך שהפיתרון לא יהיה בתחום המשאבים אלא בתחום ההתנהלות.

ישראל חסון: אם תגידי אני הולכת לעשות כוונון עדין בתוך המשטרה למה שרשום במסוף.

ישראל חסון: אין דבר כזה?

ישראל חסון: אז אני אציע לך הצעה אחרת.

ישראל חסון: פסקי דין פתוחים לקהל?

ישראל חסון: אני יכול לראות פסקי דין?

חוה ראובני: תעבורה לא חסוי.

ישראל חסון: תפרסמי, בבקשה באינטרנט, כאלה שנמסר להם וכאלה שלא נמסר להם.

ישראל חסון: למה לא? למה לא?

חוה ראובני: בגלל כל ההחלטות שבאות אחרי זה.

ישראל חסון: או.

ישראל חסון: קיי, בסדר גמור.

ישראל חסון: שירוץ אלי ויגיד שתתקני.

ישראל חסון: מה קרה?

ישראל חסון: תראי, אנחנו יושבים פה לנסות למצוא את הפיתרון.

ישראל חסון: האמיני לי, זה פשוט תהליך לא תקין.

ישראל חסון: אני חושב שאחרי חקיקה, הרשות המבצעת צריכה לשבת, לשבור את הראש ולבוא ולהגיד: יש לי 5 וריאציות.

ישראל טיקוצקי: אני יושב ראש ההנהלה של קציני בטיחות עצמאיים בתעבורה.

ישראל טיקוצקי: אני רוצה להגיד לכם שאני שותף לחלוטין לתסכול שיש כאן.

ישראל טיקוצקי: פשוט לוקחים את הדבר שצריך להיות כלי עבודה בידי מי שמשמש המגיש הראשון לנהג ואומרים לו: תעבוד בידיים קשורות מאחורי הגב.

ישראל טיקוצקי: זה דבר לא נורמאלי.

ישראל טיקוצקי: נהג יהיה בבוקר בבית משפט, יקבל שלילת רישיון, יגיש ערעור או לא יגיש ערעור.

ישראל טיקוצקי: יבוא אלי אחרי חצי שעה ויגיד: אני רוצה להתקבל ויציג בפניי רישיון נהיגה.

ישראל טיקוצקי: הרי המצב היום הוא מצב לא נורמאלי לחלוטין.

ישראל טיקוצקי: נהג מקבל שלילת רישיון, מפקיד את הרישיון בבית משפט, עובר לתחנת המשטרה ממול, מצהיר שהרישיון נגנב לו והולך למשרד הרישוי ומקבל העתק רישיון.

ישראל טיקוצקי: אנחנו לא יכולים לעבוד בצורה כזאת, אנחנו צריכים כלים.

ישראל טיקוצקי: אם אתם לוקחים את הכלים האלה ומספרים לנו למה אנחנו לא יכולים לקבל אותם, אז תסבירו לנו מאיפה אנחנו מקבלים את האינפורמציה?

ישראל טיקוצקי: היום אנחנו לא יכולים לקבל אינפורמציה האם הנהג הוא עבריין, האם הנהג שלול או לא, מצה מצבו בכלל, וזאת מפאת כל מיני חסיונות למיניהם.

ישראל טיקוצקי: תאמיני לנו, אנחנו מספיק חכמים ואינטליגנטים לדעת, כשאנחנו רואים תיק הרשעות, האם למרות שלנהג יש הרשעות הוא יכול לעבוד.

ישראל טיקוצקי: אני מחזק את דבריו של חבר הכנסת חסון.

ישראל טיקוצקי: תתחילו מאיזו נקודה.

ישראל טיקוצקי: גם אם יבוא מישהו ויפגע ויגיד: פעם ראשונה בחיי, לאחר 25 שעות נהיגה, נתפסתי נוהג במהירות מופרזת ושללו לי את הרישיון ל-30 יום ודווקא אני מופיע שם ולא השכן שלי שהוא עבריין – זה לא נורא.

ישראל טיקוצקי: צריך להתחיל מאיזו נקודת מוצא.

ישראל טיקוצקי: אנחנו לא מתחילים, כל הזמן אנחנו הולכים צעד אחד קדימה, ארבעה צעדים לאחור, זה אפילו לא טנגו.

חמד עמאר: תודה רבה.

חמד עמאר: איך אתה יוצר מידע אמין לשוטר שלך שנמצא בניידת לגבי פסול רישיון?

חמד עמאר: האם יש לו מידע אמין?

דן שני: ברשות אדוני, לפני שאני עונה, אני אענה על שאלה שאדוני שאל קודם וגם להגיד אלו דברים עשינו במרוצת הזמן מאז שהחוק החל, לאור הבעיה שהתגלתה לגבי יידוע של נהיגה בפסילה ופסילה בהיעדר.

דן שני: אני רוצה קודם להדגיש שדרך המלך היא באכיפה ובשפיטה והיא בעצם הדרך העיקרית שבה רשויות החוק, דהיינו המשטרה ובתי משפט, יכולים לפעול.

דן שני: הדרך של האינטרנט היא באמת רק דרך משנית.

דן שני: לגבי דרך המלך רציתי להעיר שקודם כל, מעבר למבצעים הרבים ולתפיסות המאסיביות, הוקמה יחידה מרכזית באגף התנועה שאחד התפקידים העיקריים שלה הוא להילחם בתופעה של נהגים בפסילה.

דן שני: במקביל יצרנו עליית מדרגה בענישה ובפגישה עם פרקליט המדינה קיבלנו אור ירוק לעתור באופן שגרתי למאסר בפועל על נהיגה בפסילה, גם במקרה של הרשעה ראשונה.

דן שני: זאת אומרת, גם אם אדם טוען מעידה חד פעמית, מדיניות התביעה הכללית בעבירות של נהיגה בזמן פסילה היא לעתור למאסר בפועל.

דן שני: אני רוצה לציין שהרבה פעמים שופטים התחילו לתת מאסרים בפועל גם לאנשים שנהגו בפסילה בפעם הראשונה.

דן שני: זאת לדעתי דרך המלך, אכיפה, תפיסה ושפיטה עם עונשים מרתיעים.

דן שני: נכון שאגב העיסוק בחוק אנחנו נתקלנו בתופעה של אנשים שמתחמקים מאימת הדין על ידי שפיטה בהיעדר והתחמקות מלקחת את פסק הדין.

דן שני: גם בנושא הזה לא ישבנו בחיבוק ידיים ורק לפני כשבועיים, אחרי שעבר חוק ב- 3 קריאות והוא אמור לפתור את הבעיה העיקרית לגבי אנשים שנשפטו בהיעדר וקובע חזקה בחוק, שאדם שנשפט בהיעדר ונשלח אליו פסק הדין באמצעיות הדואר, יוחזק כמי שיודע על הפסילה בהתקיים תנאים מסוימים.

דן שני: זאת אומרת שמבחינה מהותית נעשות פעולות רבות גם במישור החקיקתי כדי להתגבר.

דן שני: צריכים להתקיים 5 תנאים.

דן שני: כשתופסים בן אדם - - -

ישראל חסון: אדוני, סלח לי, אני מוכרח להגיד לך, פקששת את השעה הראשונה שלנו.

ישראל חסון: אנחנו גמרנו את הסשן הזה והוא מאחורינו.

ישראל חסון: עשה לי טובה, תפסיקו להסביר לנו איפה הבעיות, שימו פיתרונות.

ישראל חסון: מספיק כבר עם הבעיות האלה.

ישראל חסון: אני לא יכול לשמוע על זה שאתה מרשה ל-500,000 לא יודע כמה נהגים מסוכנים להסתובב בגלל שאתה לא יודע לקחת נייר ולהביא לו הביתה.

דן שני: זה ההיפך ממה שאמרנו.

ישראל חסון: אל תגיד לי בדיוק ההיפך.

חמד עמאר: זה הבעיה שהם יצרו.

חמד עמאר: זאת הטענה שלכם - - -

חוה ראובני: זאת אחת הבעיות וזאת בעיה בולטת ומרכזית.

חוה ראובני: הוזכרו כאן בעיות נוספות כמו ערעורים ועיכובי ביצוע ובקשות ביטול.

דן שני: התשובה היא שאפשר לפתור את הבעיה, רק אי-אפשר בלחיצת כפתור.

דן שני: לגבי כל אחד צריך לראות מה התקיים, לקיים חקירה קצרה ולהגיע למסקנה משפטית.

דן שני: זה לא משהו שהמחשב עושה.

ישראל חסון: למה אתה לא יכול לפרסם בהתניה?

ישראל חסון: ברצינות, מספיק כבר, אתה יושבים ומספרים לנו כל הזמן למה אי-אפשר.

ישראל חסון: ספר לי מה כן אפשר.

חיים גונן: אני מהנהלת בתי המשפט.

חיים גונן: אני דווקא רוצה לציין כמה דברים שבתי המשפט עשו כדי לשפר את המצב שמדברים עליו.

חיים גונן: מנהל בתי המשפט הורה לנו להתארגן ולהעביר חומר יותר מדויק ויותר נכון למשטרה.

חיים גונן: הושקעו משאבים בשביל לבנות מערכת חדשה ותוכנה חדשה, שמעבירה למשטרה, מעבר למה שמועבר היום, גם החלטות על פסילה, גם כאשר מפקיד את הרישיון.

חיים גונן: בצרוף לנתונים האלה גם מצרפים גם את פסק הדין עצמו.

חיים גונן: כל הנתונים האלה מוכנים היום להיות מועברים למשטרה כדי שהנתונים יהיו יותר מטוייבים ויותר טובים בגלל הבעיות ההיסטוריות שאנחנו יודעים עליהם.

חיים גונן: מעבר לזה, לבקשת המשטרה, בשביל לטפל גם בנתונים ההיסטוריים, ביצענו פעולה מאוד גדולה ורחבה ורצנו על המערכות ההיסטוריות שלנו כבר מלפני 10 ו-15 שנה.

חיים גונן: אספנו את כל הנתונים שיש בידנו על פסילות והעברנו אותם מחדש למשטרה כדי שאפשר יהיה לטייב את הנתונים.

זאב בילסקי: אני רוצה להגיד רק דבר אחד.

זאב בילסקי: אני לא יודע אם קראתם את דוח מבקר המדינה לגבי כל הנושא הזה משנת 2007.

זאב בילסקי: הלכתי למבקר המדינה וישבתי עם כל הצוות שהכין את הדוח.

זאב בילסקי: כל הדברים האלה נמצאים כבר שנתיים על השולחן וכולם יודעים אותם.

זאב בילסקי: הנהגים המסוכנים האלה ממשיכים להשתולל על הכבישים.

זאב בילסקי: באמת, אני פונה אליכם.

זאב בילסקי: היושב ראש אמר שאנחנו למעשה הולכים לסיים.

זאב בילסקי: באמת, תנסו לחשוב מה עומד פה לדיון?

זאב בילסקי: יש פה אנשים שהם הפצצות המתקתקות.

זאב בילסקי: הם יעשו תאונה, הרי זה ברור לנו.

זאב בילסקי: סטטיסטית אנחנו יודעים את זה.

זאב בילסקי: אם אנחנו לא עושים שום דבר כדי למנוע את זה – אתה יודע מה, אם הפיתרון הוא באמת לשים קלדנית בכל בית משפט ולהעביר באמת בזמן אמת - את יודע מה?

זאב בילסקי: אתם יודעים כמה עולות תאונות הדרכים?

זאב בילסקי: אנחנו משלמים למעלה מ-10 מיליארד שקל מידי שנה על תאונות דרכים.

חיים גונן: זה עובר בלילה.

זאב בילסקי: אם זה עובר בלילה, איך זה יכול להיות?

זאב בילסקי: אתה יודע מה, אני זוכר שפעם משטרת ישראל החליטה להתעסק בהוצל"פים.

זאב בילסקי: בכנסת היתה צעקה להוצל"פים.

זאב בילסקי: מאותו רגע בתחנות הפסיקו לרדוף אחרי פושעים, כולם רצו כל היום לחפש הוצל"פים כי המפכ"ל הודיע שהוא סופר לכל תחנה כמה הוצל"פים עשיתם בשבוע.

זאב בילסקי: אז בואו תיקחו את חיי האדם כמטרה עליונה וכל שבוע משטרת ישראל, כל תחנה תלך ותחפש את אותם האנשים, עד שחזקת המסירה תאושר ותגיע לסיכומו של דבר.

זאב בילסקי: אגב, למה זה צריך לקחת כל-כך הרבה שנים ורק עכשיו זה עבר בוועדת חוקה חוק ומשפט.

זאב בילסקי: למה כל-כך הרבה שנים אתם ידעתם את זה – אני לא ידעתי את זה.

זאב בילסקי: רק כשה

זאב בילסקי: געתי לפה והתחלתי להתעסק בתאונות דרכים, פתאום תפסתי את הדבר המפתיע הזה שגם לא קיים בשום מקום.

זאב בילסקי: בכל מקום, ברגע שהרשות החליטה, אתה שולח ארנונה, אתה שולח קנס וגמרנו.

זאב בילסקי: אני לא צריך להתווכח עם אדם הוא קיבל או לא קיבל.

זאב בילסקי: אתם ידעתם את זה, איפה הייתם שנים?

זאב בילסקי: למה לא הלכתם והפכתם פה את כל המשכן כדי לתקן דבר שהוא כל-כך מעוות?

זאב בילסקי: הבן אדם יושב בבית והוא בחזקת לא קיבל.

זאב בילסקי: לא קיבל – לא שלול.

זאב בילסקי: לא שלול – יכול להמשיך לנהוג.

זאב בילסקי: אתם לא תפסתם את זה?

חנן אהרון: חבר הכנסת חסון ביקש נתונים.

חנן אהרון: על-פי הנתונים שיש בידנו, בקובץ הנהגים של רשות הרישוי בחודש ספטמבר, מדובר על סדר גודל של 13,500 פסולים על ידי רשות הרישוי, 13,000 פסולים על-ידי בתי המשפט ועוד כ-1,900 פסולים על ידי משטרת ישראל.